Arsène Mersch

Den Arsène Mersch, gebuer de 14. Dezember 1913 op der Käercher Neimille gestuerwen den 12. Juli 1980 zu Lëtzebuerg, war e lëtzebuergesche Vëlossportler. Hien ass 3-mol den Tour de France zu Enn gefuer.

Am Tour de France vun 1936 koum den Arsène an der 3. Etapp, déi vu Charleville op Metz goung, op déi 5. Plaz, mat engem Retard vu 35 Sekonnen op den Etappegewënner Mett Clemens. Dat ass duergaange fir Leader am Generalklassement ze ginn an dem Maurice Archambaud de Maillot jaune ofzehuelen. Den Arsène Mersch ass sou déi 4. Etapp, déi vu Metz iwwer de Ballon d'Alsace op Belfort goung, a giel gefuer. Mat engem Retard vun enger Minutt a 26 Sekonnen op den Etappegewënner Maurice Archambaud koum hien an där Etapp op déi 17. Plaz an huet de Maillot jaune erëm missen un den Archambaud ofginn. Déi 21. a lescht Etapp, mat Depart zu Caen an Arrivée am Parc des Princes zu Paräis, huet den Arsène Mersch mat 32 Sekonne Virsprong op den zweetplacéierte Pierre Clemens gewonnen. Am Generalklassement koum den Arsène Mersch op déi 5. Plaz mat engem Retard vun 52 Minutten an 52 Sekonnen op de belschen Tour-de-France-Gewënner Sylvère Maes.

Den Arsène Mersch war tëscht 1934 an 1939 professionelle Coureur. Hie war de Brudder vum Josy Mersch.

 Palmarès 
 1934 
 1. am Grand Prix François Faber
 10. am Grand Prix des Nations

 1935 
 1. bei den Nationale Meeschterschaften op der Strooss an der Course en Ligne (Kategorie Professionel)
 3. am Critérium International de cyclo-cross pédestre zu Paräis (an de Joren 1924-1949 ausgedroen, gëllt dës Course als den offiziéise Virleefer vun der Cyclo-Cross-Weltmeeschterschaft, déi eréischt 1950 vun der UCI geschaf gouf)
 39. am Tour de Suisse
 44. a Paris-Roubaix

 1936 
 1. National Cyclocross-Championnat
 5. am Tour de France (Maillot jaune fir een Dag no der 3. Etapp, déi de Mett Clemens gewonnen hat)
 1. an der 21. Etapp vu Caen op Paräis mat Arrivée am Parc des Princes (234 km)
 10. a Liège-Bastogne-Liège
 14. am Tour de Belgique
 1. an der 5. Etapp
 22. am Grand Prix des Nations
 27. a Paris-Roubaix
 34. am Tour de Suisse
 4. an der 5. Etapp vu Genf op La Chaux-de-Fonds (182,1 km)
 2. an der 6. Etapp vu La Chaux-de-Fonds op Basel (229,7 km)

 1937 
 27. am Tour de France

 1938 
 1. um Nationale Cyclocross-Championnat
 2. am Tour de Suisse
 1. an der 1. Etapp vu Bern op Schaffhausen (270,3 km)
 5. an der 4. Etapp vu Bellinzona op Siders (198,1 km)
 21. am Grand Prix des Nations
 32. am Tour de France

 1939 
 1. bei den Nationale Meeschterschaften op der Strooss an der Course en Ligne (Kategorie Professionel)
 1. am Nationale Cyclocross-Championnat
 37. am Tour de Suisse
 1. an der 8. Etapp vu Rorschach op Zürich (218 km)

 Kuckt och 

 Um Spaweck 
 Dem Arsène Mersch säi Palmarès op der Websäit vu Mémoire du cyclisme
 Säit vun der Lëtzebuerger Cyclistenfederatioun
 Film vum CNA: D'Lëtzebuerger am Tour de France

Kategorie:Lëtzebuergesch Landesmeeschteren am Vëlossport op der Strooss
Kategorie:Lëtzebuergesch Vëlossportler
Kategorie:Gebuer 1913
Kategorie:Gestuerwen 1980
Kategorie:Etappegewënner am Tour de France